Ole Børud

Ole Arnold Børud (født 1976) er en norsk låtskriver, sanger og musiker. Han er sønn av Arnold Børud og Anne-Marie Børud, og var i barne- og ungdomsårene barne- og familieartist i det kristne musikkmiljøet med familiegruppene Børudgjengen og senere Arnold B Family. 

På 1990-tallet var Børud medlem av metal-bandene Schaliach og Extol. Han var med på flere plateinnspillinger og turneer med sistnevnte, før han i 2004 la metal-musikken på hylla for å søke tilbake til sine musikalske røtter i soul- og funkpreget pop.

I 2008 slapp han sitt første soloalbum med egenskrevet materiale, Shakin' the Ground, på sitt eget selskap OBM Records. I mars 2009 ble plata lansert i Japan av selskapet Village Again.

Børud har et ivrig publikum i Japan, og har flere ganger spilt på jazzklubben Cotton Club i Tokyo.

Oppfølgeren Keep Movin kom i 2011, og høsten 2015 slapp han Stepping Up. I 2019 slapp han sin siste plate, Outside The Limit.  

I tillegg til karrieren som soloartist, har Børud deltatt som vokalist, korist og gitarist på en mengde plater og TV-programmer. Han har også turnert med blant andre Sofian, Torun Eriksen og Oslo Gospel Choir. Han var deltager i NRKs sangkonkurranse Stjernekamp i 2018, og høsten 2021 gjorde han en gjesteopptreden på Stjernekamp sammen med Bjørn Tomren.

 Diskografi 
 Album 
 1988: Alle skal få vite det
 2002: Chi-Rho
 2008: Shakin' the Ground
 2011: Keep Movin
 2014: Stepping Up
 2019: Outside The Limit
 2022: Soul Letters
 2025: Sleepwalking Again

 Referanser 

 Eksterne lenker 



Kategori:Norske gospelmusikere
Kategori:Deltakere i Stjernekamp
Kategori:Personer fra Hamar kommune